

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.13 | 2024. gada 29. augustā |

**36.**

**Par grozījumiem Ogres novada pašvaldības domes 2023. gada 28. septembra lēmumā “Par detālplānojuma izstrādes uzsākšanu nekustamā īpašuma „Kļaviņi”, Taurupes pag., Ogres nov., kadastra numurs 7492 009 0138, sastāvā esošajai zemes vienībai ar kadastra apzīmējumu 7492 009 0138”**

Ogres novada pašvaldības (turpmāk – Pašvaldība) dome 2023. gada 28. septembrī pieņēma lēmumu “Par detālplānojuma izstrādes uzsākšanu nekustamā īpašuma „Kļaviņi”, Taurupes pag., Ogres nov., kadastra numurs 7492 009 0138, sastāvā esošajai zemes vienībai ar kadastra apzīmējumu 7492 009 0138”[[1]](#footnote-1) (turpmāk – Lēmums). Lēmuma 1. punkts atļauj uzsākt detālplānojuma izstrādi nekustamā īpašuma „Kļaviņi”, Taurupes pag., Ogres nov., kadastra numurs 7492 009 0138, sastāvā esošajai zemes vienībai ar kadastra apzīmējumu 7492 009 0138 (turpmāk – Detālplānojums).

Saskaņā ar Teritorijas attīstības plānošanas likuma 28. panta ceturto daļu detālplānojuma izstrādes detalizācijas pakāpi, ņemot vērā izstrādes pamatojumu, nosaka vietējā pašvaldība darba uzdevumā.

Ar Lēmuma 2. punktu apstiprināts darba uzdevums Detālplānojuma izstrādei[[2]](#footnote-2) (turpmāk – Darba uzdevums). Saskaņā ar Pašvaldības domes 2024. gada 30. maija lēmumu “Par grozījumiem Ogres novada pašvaldības domes 2023. gada 28. septembra lēmumā “Par detālplānojuma izstrādes uzsākšanu nekustamā īpašuma „Kļaviņi”, Taurupes pag., Ogres nov., kadastra numurs 7492 009 0138, sastāvā esošajai zemes vienībai ar kadastra apzīmējumu 7492 009 0138””[[3]](#footnote-3) jaunā redakcijā[[4]](#footnote-4) izteikts Darba uzdevuma 1.2.4. apakšpunkts.

Darba uzdevuma 1.2.5. apakšpunktā iekļauta prasība *noteikt derīgo izrakteņu uzglabāšanas vietu, atbērtņu vietas*.

2024. gada 12. augustā sabiedrība ar ierobežotu atbildību “Reģionālie projekti” iesniedza Pašvaldībā Detālplānojuma 1.0. redakciju (reģistrēts Pašvaldībā ar Nr. 2-4.1/3980). Atbilstoši Detālplānojuma Paskaidrojuma raksta 2.8. nodaļā “Paredzētās darbības ietekmes uz vidi un iedzīvotāju dzīves kvalitātes ietekmes zona, risinājumi ietekmes mazināšanai vai novēršanai” (lpp. 21–25) veiktajam Detālplānojuma teritorijā paredzētās darbības – derīgo izrakteņu ieguves (turpmāk – Paredzētā darbība) – ietekmes uz ainavu izvertējumam Paredzētā darbība nerādīs būtisku negatīvu ietekmi uz ainavu.

Derīgo izrakteņu ieguves kārtību noteic Ministru kabineta 2012. gada 21. augusta noteikumi Nr. 570 “Derīgo izrakteņu ieguves kārtība” (turpmāk – MK noteikumi Nr. 570). Saskaņā ar MK noteikumu Nr. 570 37. punktu visu veidu derīgo izrakteņu ieguvei (izņemot pazemes ūdeņus) pirms derīgo izrakteņu ieguves izstrādā derīgo izrakteņu ieguves projektu (turpmāk – Projekts). Prasības Projekta saturam noteiktas MK noteikumu Nr. 570 39. punktā, cita starpā Projektā jāietver:

[1] informācija par derīgā izrakteņa atsegšanas kārtību, augsnes un segkārtas apjomu un noņemšanas secību, novietošanu, uzglabāšanu un izmantošanu (MK noteikumu Nr. 570 39.2.2. apakšpunkts);

[2] informācija par iegūto derīgo izrakteņu iekraušanu, transportēšanu un novietošanu pagaidu uzglabāšanas vietās (MK noteikumu Nr. 570 39.3.4. apakšpunkts);

[3] informācija par derīgo izrakteņu ieguves un apstrādes atlikumu novietošanu, apsaimniekošanu un, ja nepieciešams, to rekultivāciju (MK noteikumu Nr. 570 39.4. apakšpunkts).

No minētā izriet, ka Darba uzdevuma 1.2.5. apakšpunktā noteiktās darbības nebūtu lietderīgi veikt Detālplānojuma izstrādes ietvaros.

Atbilstoši Darba uzdevuma 1.2.6. apakšpunktam Detālplānojumā *jāizstrādā nosacījumi teritorijas rekultivācijai, attēlot risinājumus grafiski*. Ņemot vērā, ka saskaņā ar MK noteikumu Nr. 570 39.4. apakšpunktu Projektā iekļaujama informācija par rekultivācijas veidu un pasākumiem, Detālplānojuma izstrādes stadijā nebūtu lietderīgi izvirzīt tik detalizētus nosacījumus.

Ņemot vērā minēto, kā arī pamatojoties uz Pašvaldību likuma 10. panta pirmās daļas 21. punktu un Teritorijas attīstības plānošanas likuma 28. panta ceturto daļu,

**balsojot: ar 20 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Igors Miglinieks, Ilmārs Zemnieks, Indulis Trapiņš, Jānis Kaijaks, Jānis Siliņš, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. Veikt Ogres novada pašvaldības (turpmāk – Pašvaldība) domes 2023. gada 28. septembra lēmuma “Par detālplānojuma izstrādes uzsākšanu nekustamā īpašuma „Kļaviņi”, Taurupes pag., Ogres nov., kadastra numurs 7492 009 0138, sastāvā esošajai zemes vienībai ar kadastra apzīmējumu 7492 009 0138” 1. pielikumā “Darba uzdevums detālplānojuma nekustamajam īpašumam „Kļaviņi”, Taurupes pag., Ogres nov., izstrādei” šādus grozījumus:

**1.1.** 1.2.5. apakšpunktā svītrot vārdus un zīmes “Noteikt derīgo izrakteņu uzglabāšanas vietu, atbērtņu vietas.”;

**1.2.** 1.2.6. apakšpunktu izteikt šādā redakcijā: “Noteikt teritorijas rekultivācijas veidu.”.

1. Uzdot Pašvaldības Centrālās administrācijas Attīstības un plānošanas nodaļas telpiskajam plānotajam:

**2.1.** piecu darbdienu laikā pēc šī lēmuma stāšanās spēkā nodrošināt šī lēmuma ievietošanu Teritorijas attīstības plānošanas informācijas sistēmā (TAPIS), kā arī publicēšanu Pašvaldības oficiālajā tīmekļvietnē *www.ogresnovads.lv*;

**2.2.** nodrošināt paziņojuma par šo lēmumu publicēšanu Pašvaldības informatīvā izdevuma “Savietis” tuvākajā numurā.

1. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)

1. <https://tapis.gov.lv/tapis/lv/downloads/172299> [↑](#footnote-ref-1)
2. <https://tapis.gov.lv/tapis/lv/downloads/172300> [↑](#footnote-ref-2)
3. <https://tapis.gov.lv/tapis/lv/downloads/188769> [↑](#footnote-ref-3)
4. <https://tapis.gov.lv/tapis/lv/downloads/188770> [↑](#footnote-ref-4)